runetrust/blame-folketinget-dk huggingface dataset:
Frederik Bloch Münster (KF), 2026-02-05:
Tak til ordføreren for talen.
Jeg vil egentlig først og fremmest benytte lejligheden til at spørge ordføreren, om Venstre ikke snart kommer hjem, så vi kan lave noget god, borgerlig indfødsretspolitik.
Dernæst vil jeg spørge ordføreren, om ordføreren ikke har en lille knude i maven over at skulle give statsborgerskab til nogen, når vi endnu ikke har løst problemerne med de her automatiske sletninger i Kriminalregisteret, som jo gør det umuligt for os rent faktisk at vide, om folk har begået kriminalitet længere tilbage i tiden, som er relevant at vide, eller om de her bipersoner, som bare kommer med lidt under radaren, har begået kriminalitet, før de kommer på lovforslaget.
Det har vi jo desværre set et meget grelt eksempel på før, og det burde jo være blevet stoppet for længst.
Så hvordan kan ordføreren stå i det her, og ville det ikke være en god anledning til at komme hjem til blå blok, så vi kunne lave noget god indfødsretspolitik sammen?
Mener ordføreren, at man i højere grad bør indkalde til samtaler og få en større granskning af, hvad der ligger inde i hjertekulen hos dem, der søger, og mener ordføreren egentlig i øvrigt også, at hvis man kommer hertil som flygtning og pludselig går mod at få et dansk statsborgerskab, har man jo egentlig grundlæggende ikke honoreret den aftale, der var, nemlig at man fik midlertidig beskyttelse, mod at man selvfølgelig skulle tage hjem, når det var, i stedet for at blive en permanentgjort del af tapetet, det, vi kalder vores fællesskab Danmark?
Marlene Ambo-Rasmussen (V), 2026-02-05:
Til den sidste del vil jeg sige, at jeg er helt enig.
Til den første del vil jeg sige, at jeg også synes, det er interessant med det arbejde, der p.t. foregår både i udvalget og i underudvalget, hvor jeg sidder sammen med ordføreren for LA – nu kan jeg ikke huske hendes fulde navn, så derfor bliver det ordføreren for LA – og så er der jo hele den ekspertgruppe, som jo, så vidt jeg husker, kommer med deres udtalelser her til juni, og det bliver spændende netop at følge op på, hvad der kommer i det.
Tak for spørgsmålet.
Det bliver spændende at se, når der kommer valg, måske lige om lidt, måske om et halvt års tid, hvordan det ender.
Jeg tror ikke, at jeg tør at spå mere omkring det, men er selvfølgelig glad for, at Konservative gerne ser et fortsat samarbejde med Venstre efter et eventuelt valg.
Nu har jeg ikke siddet som ordfører på det her område særlig længe, men jeg synes jo, at det var interessant at følge det forløb, der var efterfølgende, hvor det jo ender med, at der er en person, der bliver taget af lovforslaget.
I øvrigt, dukker der nyt op i forhold til nogle af de personer, der er på det her forslag, har vi jo stadig væk en mulighed for at trække vedkommende til side og i sidste ende at tage vedkommende helt af, og det synes jeg et eller andet sted er en fin balance, når der nu er den mulighed.
Jeg ved godt, at der har været noget i forhold til nogle ting, men jeg har ikke sat mig ind i det, for jeg sad ikke med det dengang, ud over at det indtryk, jeg har, er, at det er noget, man er meget, meget bevidst om, også ovre i ministeriet, og det er jeg egentlig okay tryg ved.
Sandra Elisabeth Skalvig (LA), 2026-02-05:
Tak for det.
Jeg ved også, at det for Venstre er vigtigt, at dem, vi giver statsborgerskab til, har tilsluttet sig de danske værdier, men problemet med lovforslaget i dag er jo, at vi ikke har undersøgt det.
Vi ved ikke, om der er nogen på lovforslaget, der ikke går ind for ligestillingen mellem mænd og kvinder, og vi ved ikke, om der er nogen, der mener, at det skal være strafbart at være homoseksuel.
Der kunne jeg godt tænke mig at høre Venstres ordfører, om ordføreren ikke mener, at det mest ansvarlige ville være, at man får undersøgt de her ting, inden vi bare med bind for øjnene tildeler dem et dansk statsborgerskab.
Marlene Ambo-Rasmussen (V), 2026-02-05:
Nu er det jo ikke mig, der vælger, hvem der søger.
Det er jo folk, der har søgt, og som derved har gennemgået et forløb, har opfyldt alle de kriterier, og som i sidste ende nu i dag står og i hvert fald er meget, meget tættere på at få tildelt et statsborgerskab.
Jeg har selv i forrige valgperiode i Folketinget arbejdet sammen med en kollega, der kom fra Tyrkiet, at jeg har også i mange år som handicaphjælper arbejdet sammen med en kvinde fra Tyrkiet, som i øvrigt var en af de mest populære blandt beboerne.
Men det er bare for at sige, at lad os nu huske balancerne i det her.
Lad os nu huske, at der også er folk fra Mellemøsten, og at der er folk fra Tyrkiet, som jeg har eksempler på, altså folk, som har fået et dansk statsborgerskab, og som er fuldgyldige danske medlemmer af det her fantastisk land, og de mennesker ser jeg ingen grund til at man i dag står og træder på.
Derudover er jeg da en til en enig med Mikkel Bjørn fra DF i, at det dæleme også skal være svært at få et dansk statsborgerskab.
Mikkel Bjørn (DF), 2026-02-05:
Tak for det.
Hvad siger det om regeringen og regeringens lovforslag, at der på det her lovforslag om tildeling af statsborgerskab er flere mennesker fra mellemøstlige og nordafrikanske lande, end der er mennesker fra vestlige lande?
Marlene Ambo-Rasmussen (V), 2026-02-05:
Skulle der, som jeg også sagde til den konservative ordfører, på sådan et lovforslag dukke en person op, som har antidemokratiske holdninger, så vil vi også følge den fuldstændig samme proceduren, som I andre har fulgt, før jeg sad i det her regi, og hvor man må tage den person ind til en samtale og derefter finde ud af det.
Men vi kan ikke sætte verden i stå, og jeg synes også, det er en vis form for respekt over for de mange mennesker, der har gennemgået det her lange, lange, snævre forløb for at få tildelt et dansk statsborgerskab, at de i dag også får det.
I øvrigt er der, som jeg også sagde det før, på den liste også mange mennesker, som er meget, meget vigtige og vitale, for at Danmark overhovedet hænger sammen.
Ud over det arbejde, der ligger i ekspertgruppen, som det ville være meget interessant at følge fremadrettet, må jeg også bare sige, at det heldigvis – og det er meget, meget vigtigt – er nogle meget stramme krav, som de her personer skal leve op til.
Det nåleøje, man skal komme igennem, er efterhånden blevet meget lille, og det skal det søreme også være.
Så er der jo den dag i dag heldigvis også nærmest historisk få, der overhovedet bliver tildelt et statsborgerskab.
Så synes jeg også, det er vigtigt at få sagt, at vi ikke kan lade tingene gå i stå.
Der er på den her liste også borgere – det lagde jeg i min tale også vægt på – som vi i dag også skylder at sige tillykke og tak, fordi de bidrager med viden og arbejdskraft, og de mennesker skal vi også have en respekt om.
Sandra Elisabeth Skalvig (LA), 2026-02-05:
Tak for svaret.
Jeg synes jo, at man ligesom bliver ved med at påpege, at det er rigtig svært at blive tildelt dansk statsborgerskab, men det synes jeg egentlig også at det skal være.
Ja, der er strenge objektive kriterier, og man skal opfylde beskæftigelseskravet, og man skal have lært vores sprog, men det siger jo intet om, hvad det er for nogle mennesker, og jeg mener altså, det er relevant, hvordan værdierne hos de her mennesker er.
Så jeg kunne godt tænke mig at høre, om Venstres ordfører ikke vil uddybe, hvorfor Venstre ikke mener, at vi skal sætte tildelingen af statsborgerskaber midlertidigt på pause.
Zenia Stampe (RV), 2026-02-17:
Så tror jeg altså ikke, ordføreren hørte mig helt rigtigt, for det, jeg jo netop pegede på, var, at det faktisk ikke er os folketingsmedlemmer, der har blåstemplet det, der sker derude.
Jeg mener faktisk, vi har vedtaget en dyrevelfærdslov, som forbyder det, vi ser derude.
For § 1-3 i vores nye dyrevelfærdslov, som dengang blev beskrevet som historisk, forbyder, at vi må udsætte dyr for lidelse, og påbyder os at behandle dyr med respekt for deres behov, og det er lige præcis det, vi ikke ser i den danske svineproduktion.
Så vil jeg sige til det der med, at landmænd går op i deres dyr – og så siger ordføreren selv, at det er, fordi de kan få en god pris for dem – at sagen jo også er, at langt de fleste landmænd aldrig ser deres dyr.
Det kommer bag på de fleste danskere.
Det overrasker mig altid, når jeg skriver de om de her ting, at det, der kommer mest bag på folk, egentlig ikke så meget er den dårlige dyrevelfærd, men at danske landmænd kan have hundredtusindvis af dyr, de aldrig nogen sinde selv ser.
Så sender de en 20-årig afrikaner, thailænder eller vietnameser, som ingen forkundskaber har, ud for at passe dyrene.
De ser aldrig deres dyr selv.
Kristian Bøgsted (DD), 2026-02-17:
Tak for det.
Jeg synes godt nok, det er vildt, at fru Zenia Stampe står på talerstolen og faktisk kalder samtlige folketingsmedlemmer og landmænd for dyremishandlere og siger, det er statsautoriseret dyremishandling, som om Folketinget har sagt: Kære landmænd, gå ud og mishandl jeres dyr; og at landmændene så gør det.
Det siger vi jo ikke!
Der er jo ikke en eneste af os herinde, der synes, man skal mishandle dyr.
Dyr skal behandles ordentligt.
Og langt, langt de fleste landmænd går også op i, at dyrene har det godt.
Tro det eller ej, men det er sådan, landmændene agerer, for jo bedre et dyr har det, jo bedre pris kan man faktisk få for det.
Det ville fru Zenia Stampe vide, hvis hun gad at sætte sig ind i det i stedet for bare at piske en stemning op, som om der foregår dyremishandling hele vejen rundt.
Så bliver der sagt, at det er statsautoriseret – der er ikke nogen herinde i Folketinget, der har sagt, at man må mishandle dyrene.
De skal behandles ordentligt.
Jeg synes, det er en vild påstand.
Zenia Stampe (RV), 2026-02-17:
Altså, først vil jeg sige noget i forhold til landbrugets top.
Nu synes jeg, det er sjovt, at man føler sig misforstået, når jeg siger, at man ikke mente, at de var de brodne kar.
Når jeg så siger, at, nå, så man mente, at de var de brodne kar, så føler man sig også misforstået, for det har man ikke rigtig lyst til at forholde sig til.
Nu vil jeg gerne sige, hvordan jeg ser det.
Jeg ser det egentlig som Danske Svineproducenters formand, som efter dokumentaren sagde: Jamen det, vi ser på de billeder, er jo sådan, det er.
Altså, det er jo hverken værre eller bedre.
Sådan ser jeg det også.
Jeg ser ikke landbrugets top som brodne kar eller særlig slemme ved deres dyr.
Jeg ser det som fuldstændig repræsentativt for dansk svineproduktion.
Det er jo også derfor, at jeg gerne vil have debatten hen på kravene , faktisk ikke på landmændene, for de skal jo bare overholde kravene.
Jeg mener jo bare, at selv om man overholder kravene, er det dyremishandling, der finder sted, men det har så bare fået et statsligt stempel – dog ikke et stempel fra Folketinget, fordi flere af os faktisk ikke mener, at det her er udmøntningen af den dyrevelfærdslov, vi har aftalt.
Men jeg mener ikke, at de hverken er værre eller bedre end gennemsnittet.
Jeg mener, at det er meget gennemsnitligt og repræsentativt, og det er bare ikke godt nok.
Thomas Skriver Jensen (S), 2026-02-17:
Jamen det er jo igen et forsøg på at misfortolke de ord, jeg siger.
De tilfælde, hvor der sker brud, fru Zenia Stampe, vil vi ikke finde os i, uanset om det er i landbrugets top, hvor man kan få en masse omtale og sikkert folkelig appel på det, hvilket jo er rigtigt, for man skal ikke finde sig i nogen tilfælde.
Vi kerer os så bare en lille smule om det, også når det ikke er de tilfælde, der trækker overskrifter.
Jeg har egentlig stor respekt for fru Zenia Stampe i den her debat, men jeg kan bare konstatere, og det synes jeg bare er vigtigt at sige, så offentligheden ved det, nemlig at jeg ikke har hørt noget ønske om at diskutere politik.
Jeg har ikke fra fru Zenia Stampe hørt nogen klager om, at reglerne ikke bliver overholdt, andre steder end på Facebook, hvor man brokker sig.
Det sker ikke så meget her i det parlamentariske arbejde, hvor man jo skulle tage den slags diskussioner, hvis man rent faktisk ville ændre noget – og det kunne jeg bare savne.
Kristian Bøgsted (DD), 2026-02-17:
Jeg vil sige det her, hvis fru Zenia Stampe vil vide, hvordan landmændene har det med deres dyr: Jeg ved ikke, om ordføreren har været ude og f.eks. besøge en fåreavler, der gang på gang kommer ud og ser sine får lemlæstet af en ulv – det er en landmand, der går op i sine dyr; det er ikke sjovt for ham.
Jeg synes, det er så vildt at stå og sige det.
Der ingen her, der accepterer, at man skal mishandle dyr.
Vi siger alle sammen: Kan du ikke finde ud af det, skal du straffes for det; du skal behandle dyrene ordentligt.
Jeg synes, det er vildt at påstå, at det så er statsautoriseret dyremishandling, der foregår, og skære alle landmænd over en kam, mens man så samtidig faktisk går ind for, at vi kan sætte heste og køer ud bag hegn rundtomkring og lade dem gå og passe sig selv om vinteren.
Og det er styret af en biolog, der faktisk siger: Brækker den benene, så er det naturens gang, og så må den dø.
Zenia Stampe (RV), 2026-02-17:
Okay, det tror jeg så ordføreren står rimelig meget alene med.
Jeg har været på det her område i ret mange år.
Vi har også andre debatter her end på dyrevelfærdsområdet; vi har hele landbrugsområdet, hvor det er en anden ordfører fra Socialdemokratiet.
Den her diskussion er gammel.
Så vil jeg bare sige, at jeg er glad for, at hr. Thomas Skriver Jensen retter den misforståelse – altså, at jeg mente, at hr. Thomas Skriver Jensen og andre ikke mente, at landbrugets top er brodne kar.
Jeg er meget glade for i dag at have hr. Thomas Skriver Jensens ord for, at hr. Thomas Skriver Jensen og Socialdemokratiet synes, at landbrugets top også er brodne kar.
Man kan så måske i hr. Thomas Skriver Jensens verden både være et brodent kar den ene dag og så noget andet den anden dag.
Men jeg er glad for, at der bliver lagt den afstand, for det er jo det, vi ikke hører fra Venstre, hvor man i stedet for har været ude at støtte de her landmænd og sige, at de er dygtige og samvittighedsfulde.
Der er jeg glad for i dag at høre fra Socialdemokratiet, at der er tale om brodne kar, også når det er landbrugets top.
Pia Kjærsgaard (DF), 2026-02-17:
Egentlig sidder jeg og ærgrer mig, for hvis der er nogen, der kan afspore debatten, er det altså fru Zenia Stampe.
Jeg synes, det her er helt absurd, og jeg må sige, at jeg synes, sagen bliver skadet med de her himmelråbende og meget sekteriske udtalelser, som fru Zenia Stampe kommer med.
Det er jo lige før, taget løfter sig, og jeg synes, det er lidt pinligt.
Men jeg bemærkede, at fru Zenia Stampe var meget hård, da hun sagde, at nu var der en eller anden somalier eller pakistaner, der bare skulle ud at passe dyr.
Altså, jeg synes bestemt også, at det skal være noget, man har forstand på, ligesom jeg f.eks. synes det inden for hjemmeplejen – der synes jeg også, det er noget, man skal have forstand på.
Men nu er det lige pludselig galt, at der kommer folk fra andre lande.
Jeg synes også, det skal være udlært personale – det vil jeg godt understrege – men jeg synes, det var en noget diskriminerende udtalelse, der kom fra Radikale Venstre her.
Det bliver bare nødt til at sige.
Zenia Stampe (RV), 2026-02-17:
Men jeg har noget imod, at vi har lavet en helt særlig ordning – jeg tror endda, det er Socialdemokratiet, der har kaldt det landbrugets au pair-ordning – hvor man kan få folk fra tredjelande uden forkundskaber, der passer på rigtig mange dyr.
Og det er jo en af grundene til, at det går helt galt nogle steder – altså når man kommer uden nogen forkundskaber og så skal være den, der har ansvaret for tusindvis af søer og deres endnu flere pattegrise.
Det kan jo kun gå galt.
Det synes jeg ikke der er noget diskriminerende i at sige.
Jeg har slet ikke noget imod de mennesker, men jeg har noget imod, at man laver sådan en ordning, som jo i virkeligheden handler om at gå uden om det, som er den danske model, og tilbyder en løn, som er langt under, hvad man normalt vil sige er mindstelønnen i alle brancher.
Det synes jeg er tarveligt.
Pia Kjærsgaard (DF), 2026-02-17:
Jamen det svar var det, jeg vil kalde rygsvømning.
Men så vil jeg godt spørge fru Zenia Stampe om noget, som ordføreren slet ikke har været inde på i sit indlæg.
Ordførerens parti har jo et europaparlamentsmedlem, og det er utrolig lidt, synes jeg, man hører fra den ordfører i Europa-Parlamentet i forhold til dyrevelfærd, hvor det hele jo faktisk foregår – i hvert fald foregår meget af det i Europa-Parlamentet.
Og der synes jeg i allerhøjeste grad man skal bebrejde regeringen, at regeringen har været for dårlig til at løfte det.
Men jeg synes egentlig også, at de enkelte ordførere og fru Zenia Stampe, som hidser sig meget op gang på gang i den her sag, fuldstændig undlader at fortælle, at man har svigtet i Europa-Parlamentet i forhold til det her.
Zenia Stampe (RV), 2026-02-17:
Jamen jeg er så stolt over at kunne meddele – og det er så gået hen over hovedet på fru Pia Kjærsgaard – at vores medlem, Sigrid Friis Frederiksen, faktisk er den, der skal forhandle den grønne del af den nye landbrugsstøtte i EU, og der er hun ekstremt optaget af det her.
Jeg skal om et par uger ud og besøge et par landbrug sammen med hende.
Så vil jeg bare sige, fru Pia Kjærsgaard, at jeg tror, det er svært at være fru Pia Kjærsgaard her, for det der med både at gå meget op i dyrevelfærd og samtidig ikke ville irritere landbruget tror jeg bliver rigtig svært.
Erling Bonnesen (V), 2026-02-17:
Tak for det.
Jeg undrer mig også en lille smule over, at ordføreren kører det så hårdt ud ad en tangent.
Zenia Stampe (RV), 2026-02-17:
Det var så ikke mig, der forhandlede aftalen, for dengang var Christian Friis Bach vores landbrugsordfører; så det var jo desværre ikke mig, der var i de forhandlinger.
Nu har vi jo så løbende møder i kredsen, hvor vi tager nogle af de her mange ting op.
Noget af det, som er meget magtpåliggende for mig lige nu, er jo bl.a., at vi forbyder at slå hanekyllinger ihjel, lige efter at de er klækket ud, fordi man så finder ud af, at det er haner og ikke høns, og derfor kasserer man dem bare.
Det er en af de ting, vi arbejder med, og der er rigtig mange andre ting, der er på dagsordenen i de løbende møder, vi har ovre i aftalekredsen.
Men det er jo et faktum, at der er partier her i Folketinget, bl.a. ordførerens eget parti, der accepterer en produktionsform, hvor der hver dag dør 25.000 pattegrise af sult og kulde og ved at blive klemt og mast, og hvor hver sjette so dør af produktionsformen.
Det er jo det, som ordføreren accepterer, og jeg tillader mig så sige, at jeg synes, det er mishandling at have en produktionsform, som så mange dyr dør af, ikke fordi de skal slagtes og spises, men fordi de simpelt hen bliver syge og dør af den måde, vi behandler dem på.
Det er dyremishandling.
Thomas Skriver Jensen (S), 2026-02-17:
Tak for det.
Tak for talen og indignationen – den bærer jeg også selv.
Jeg vil godt have lov til at starte med at frabede mig, at der bliver lagt ord i munden på mig i forhold til det her med landbrugets top og de brodne kar.
Jeg tror, jeg kan gøre det på vegne af en række andre ordførere, som sikkert sidder og er lige så provokeret.
Der er ikke nogen, der har sagt, at landbrugets top, i de tilfælde hvor de bryder de regler, der er, ikke er brodne kar.
Tværtimod synes jeg, at jeg sagde klart og tydeligt fra talerstolen, at vi ikke vil finde os i de steder, hvor reglerne ikke bliver overholdt.
Det skal vi tage hånd om, og det er derfor, vi laver den her lovgivning om at skærpe straffene.
Så det vil jeg godt have lov til at frabede mig, for det er meget uenig i.
Jeg synes, at uanset om det er en landmand, som ikke er i pressens søgelys, eller om det er en, der er rigtig meget i offentlighedens søgelys, så skal vi have lige stor opmærksomhed på det.
Det kan jeg nogle gange blive i tvivl om fru Zenia Stampe har.
Derfor vil jeg egentlig bare sige: Nu har jeg haft det her ordførerskab i snart et års tid.
Jeg har ikke hørt noget fra fru Zenia Stampe overhovedet.
Zenia Stampe (RV), 2026-02-17:
Jeg er helt på linje med det, som både Enhedslisten og SF har sagt om det her.
Det nåede jeg bare ikke i min tale, som handlede om alt muligt andet.
Det synes jeg selvfølgelig vi skal tage ud.
Så jeg synes, vi skal arbejde på at lave et ændringsforslag, som SF også foreslog, og så dele lovforslaget op.
For det vil ikke komme som en overraskelse for ministeren og regeringen, at der er en uoverensstemmelse her i aftalekredsen, for den har været fremme flere gange.
Søren Egge Rasmussen (EL), 2026-02-17:
Jamen jeg har ikke et indtryk af, at det går så fantastisk godt med dyrevelfærden i Danmark, så jeg kunne da godt tænke mig at høre: Hvad er det for nogle regler, vi har i Danmark, der er bedre end i andre EU-lande?
Carsten Bach (LA), 2026-02-17:
Jeg kan ikke stå lige her og lave en længere liste, men spørgeren nævnte selv i sin indledning transportregler.
Der har vi jo nogle for nylig vedtagne særregler for Danmark, som dog ikke er implementeret endnu, men det kunne måske være lige præcis på det område, hvor danske særregler også kunne rulles ud over resten af Europa.
Charlotte Bagge Hansen (M), 2026-02-17:
Tak for ordet, formand.
Jeg føler det lidt, som om jeg er kommet hjem igen, for fra i dag af er jeg Moderaternes nye landbrugsordfører og ordfører for grøn trepart.
Jeg glæder mig til at tage fat på det her arbejde igen og arbejde sammen med jer alle sammen.
Når vi taler om dyrevelfærd, taler vi jo i virkeligheden om, hvilket samfund vi ønsker at være.
Dyr er levende og sansende væsener, og når mennesker svigter det ansvar, så skal samfundets reaktion være tydelig, konsekvent og retfærdig.
Moderaterne bakker derfor op om L 99, som udmønter strafskærpelsesdelen af dyrevelfærdsaftalen »Sammen om dyrene«.
Og det her lovforslag er et vigtigt skridt fra ambition til handling.
Det er også et godt eksempel på, at vi bygger lovgivningen på et solidt grundlag – en grundig arbejdsrapport og drøftelser i en bred aftalekreds.
Lovforslaget her rammer to centrale behov.
For det første skal straffen imod afspejle alvoren.
Grove overtrædelser og især gentagelser skal kunne mærkes, og derfor giver det mening at løfte frihedsstraffene, skærpe bøderne med et mere præcist bødeskema og hæve strafferammen i de særlig grove sager.
Det er ikke nok at straffe, hvis den samme person bagefter kan fortsætte uanfægtet.
Derfor er det vigtigt, at mulighederne for rettighedsfrakendelse udvides, og at en betinget frakendelse tydeligt – tydeligt – bliver undtagelsen, ikke reglen.
Klippekortsordningen sender også et klart signal.
Tre domme for grov uforsvarlig behandling eller mishandling inden for 5 år skal som udgangspunkt føre til frakendelse af retten til at holde og håndtere dyr.
Retfærdigheden må ikke kunne trækkes i langdrag.
Med sådan noget som det her vil der altid være nogle, der mener, at vi ikke går langt nok, og der vil også altid være nogle, der mener, at vi går for langt.
Tak for ordet.
Erling Bonnesen (V), 2026-02-17:
Jeg vil bare helt kort spørge: Står Radikale Venstre stadig væk ved den aftale, der er indgået, og som Radikale Venstre selv er med i?
Charlotte Bagge Hansen (M), 2026-02-17:
Jeg synes simpelt hen, at ordføreren er totalt grænseoverskridende, men nuvel.
Moderaterne gik til valg på, at vi ikke ønsker, at vi skal have alle de smågrise, der ligger og kører til Tyskland, og det gør vi stadig væk ikke.
Men vi taler faktisk ordentligt om de mennesker, og det vil jeg også insistere på at man bliver ved med.
Vi er også fuldstændig det samme sted, som vi var, da hr. Henrik Frandsen var her, og vi gik til valg på det.
Vi ønsker heller ikke, at alle de smågrise skal ligge og rakke rundt ude på de danske landeveje.
Men vi taler altså også ordentligt til folk, også selv om vi ikke er enige med dem.